ক্রমে আমাদের মেলামেশা অনেক বেড়ে গেল। তিনি সত্যই খুব সুন্দর গান গাইতেন। আমরা গল্প করতাম জগতের সব বিষয়ে। তিনি আমার কবিতাগুলোকে আরো গভীর করাতে সাহায্য করতেন।ক্যাম্পাসে আমার কবিতার চর্চা ভালোই হত। শুধু তা-ই নয়, তিনি আমায় খুব উৎকৃষ্ট মানের উপস্থাপক হিসাবে প্রতিষ্ঠিত করে দিয়েছিলেন। শুধু আমাদের বিভাগেই নয়, ক্যাম্পাসের সকল অনুষ্ঠানেই আমরা যুগলে উপস্থাপন করতে লাগলাম। এভাবেই আমি বেশ জনপ্রিয় হয়ে উঠেছিলাম। আমাদের বিভাগ সহ ক্যাম্পাসের অনেক মেয়েই আমাকে পেতে চেয়েছিল, অথচ খুব যত্নের সঙ্গেই তিনি আমায় আগলে রেখেছেন সব রকম ঝুঁকি থেকে।